paragraph_text: Banjan (lat. Ficus benghalensis, u prijevodu na hrvatski jezik "bengalska smokva"), vrsta smokve (rod Ficus Tourn. ex L.) autohtone na Indijskom potkontinentu. Epifit koji započinje život na stablu domaćinu, a kasnije se širi granama koje puštaju zračno korijenje prema tlu, pa poprimaju izgled drugog stabla. To je stablo s najvećom krošnjom na svijetu, a najveći primjerak (veliki banjan) raste kod Howraha u indijskom botaničkom vrtu Acharya Jagadish Chandra Bose. To je drvo staro preko 250 godina a zauzima površinu od 14.500 četvornih metara zemljišta, a 2900 visećih korijena daje mu oblik šumarka.<ref>(srp.) TrebinjeLive: VELIKI BANJAN - Drvo koje izgleda kao cijela šuma TrebinjeLive, 20. svibnja 2016. (pristupljeno 5. srpnja 2018.)